***Програма за развитие***

 ***на НЧ”Обнова-1869 г.”- 2021 г.***

НЧ „Обнова – 1869” е  културна институция, която във всяко едно време, при наличието на всевъзможни трудности и създали се обстановки, се стреми да съхранява и развива традиционните ценности на общността, както и да бъде социален и информационен център за разпространение на знания, култура и духовност.

Основната ни дейност като самоуправляващо се българско културно-просветно сдружение в селището ни е да осъществяваме културен живот, с който да *приобщаваме* хората от *всички възрастови групи* и *с различна етническа принадлежност* към културата и изкуството, както и да работим за запазване на обичаите и традициите на българския народ, утвърждавайки националното ни самосъзнание, организирайки инициативи като: тържества, събори, фестивали и други срещи на местно, регионално или национално ниво.

***Читалището ни е не само институция стожер на родолюбие, традиции и дух, но и място за общуване, участие, споделяне, творческо търсене и развитие.***

***I.Цели на програмата.***

Настоящата програма има за цел да подпомогне организирането и реализацията на комплекса от дейности на НЧ „Обнова – 1869”, за създаване на благоприятна среда на ***всички*** възрастови групи, ползващи услугите на читалището.Тя е ориентирана *не само и единствено* към развитието и обогатяването на културния живот в Габарево, но и към задоволяването на потребностите на ***всички*** жители на селото, помагайки и подпомагайки ги, чрез:

* осигуряване на достъп до информация и комуникация на всички желаещи;
* разширяване на знанията и познанията на хората от всички възрастови групи към променящата се и все по-нужна виртуална действителност;
* насърчаване на толерантността, единството и солидарността между различните

социални и етнически групи;

* обмен между културите на различните етноси на територията на селото;
* съхранение, укрепване и развитие на традициите на българския народ;
* възпитаване и утвърждаване на националното самосъзнание и на културната ни

идентичност;

* оказване на помощ в домашна среда относно комуникация в социалните мрежи или

събеседване

* партниране на местното самоуправление в развитието на обществените и на

културните процеси;

***II. Дейности за развитие.***

Основните дейности за постигане на приоритетите за развитие на НЧ „Обнова-1869” през 2021 г. са различни, но в предвид *трудната* и *„нова”* в много насоки 2020 година, основен приоритет е здравето на нашите читатели, посетители и потребители. Едва след това са дейностите свързани с:

**1.Библиотечна дейност.**

Библиотеката в Габарево следва своята мисия, която има една основна цел - чрез *всички възможни съвременни форми* да разкрива *богатството на книгата* и информацията и да *поддържа импулса* за разпространение на културни ценности, *да бъде посредник* между информацията и потребителите в един бързо променящ се свят и *да работи* за превръщането й в развит културно - информационен център, *отговарящ* на съвременните потребности на гражданите от *широка информация*, осигуряващ *равен достъп на всички*.

Предвид глобалните промени настъпили през 2020 г. и спазвайки всички противоепидемични мерки, дейността на библиотеката ще бъде насочена главно към:

**1.1.** поддържане и обогатяване на библиотечния фонд;

 **1.2.** подобряване работата с читателите - увеличаване броя на

читателите и на читателските посещения чрез различни мероприятия за повишаване на интереса на читателите от отделните възрастови групи: литературни четения, поетични срещи, изложби, кътове с краеведчески материали, витрини на автори, подредба на книги от местни или известни автори, интересни състезания посветени на седмицата на детската книга;

**1.3.** организиране на чествания на исторически събития и значими

личности;

**1.4.** предоставяне на компютри и интернет услуги, както и

популяризиране и разширяване обема на предоставяните услуги, с цел превръщането на библиотеката в устойчив център за придобиване на дигитални компетентности;

 **1.5.** организиране на обучения за начинаещи потребители на интернет пространството и боравенето със социалните мрежи /за по-възрастното поколение/;

 **1.6.**разработване и внедряване на форми за информираност на населението в селото - създаване на информационно табло за свободни работни места, брошури, диплянки, любопитни факти от живота на населеното място и света;

 **1.7.**извършване на набор от печатни и копирни услуги;

 **1.8.**фото и видео заснемане;

**2.Художествена самодейност.**

Една от най-важната и съществена част от дейността на читалище „Обнова - 1869” е грижата за развитие на художествената самодейност. В тази връзка ролята на читалището при създаването, укрепването и възпроизвеждането на традициите и културата в Габарево е незаменима.
По-пасивното участие на колективите на читалището в местните празници и фестивали през 2020 г. бе от наложилата своя *„ковид-белег”* обстановка. С надежда за здраве и благополучие към 2021 година, читалищното настоятелство е уверено, че колективите отново ще покажат активност и ще докажат, че читалището винаги е имало водещо място в съхранението и опазването на българските културни традиции.

Основните акценти в тази насока продължават да бъдат към *привличането на млади хора* в читалището, както и:
 - опазване на фолклора и традиционното народно богатство и създаване на условия и възможности за тяхното развитие и популяризиране чрез всички възможни форми, *включително и онлайн излъчвания и участия*;
 - продължаване на целенасочената работа по възстановяване на празнично-обредния календар и местните традиции и обичаи, ритуали, поминък и др.;
 - търсене на различни форми за откриване и изява на творческите заложби у децата на Габарево, чрез участието им в различни по естество форми като колектив за народни танци, литературен клуб, детски групи по интереси и др. ;

Осъществяването на дейността на художествената самодейност приоритетно ще бъде насочена и към:

  **2.1.** запазване на традициите и фолклора чрез издирването и възстановяването им на общински, областни прегледи, на събори и фестивали;

 **2.2.**запазване и обогатяване на съществуващите форми за художествена самодейност към читалището и сформиране на нови;

 - Кукерски колектив и възрожденска група с черешов топ

 - Певческа група

- клубовете по интереси, които отново ще бъдат основни организатори на различните мероприятия, залегнали в календарния план: /„Млад приятел на книгата”, „Поетични дарования”, „Аз и моето хоби”, както и неуморната работа на Творческата работилница „Сръчко”. Новоучреден е и клуб „Обичам Габарево”, който съвместно с другите клубове ще бъде организатор на походи и екскурзии в околностите на селището/

**2.3.**участниците във всички самодейни формации да задоволяват не само своите

потребности, но и да са важна част при формирането на културното пространство в селото;

 **3.Културно-просветна дейност в Джананова къща-музей.**

Джанановата къща е средище на духовния живот в Габарево и не само. Тя отдавна се превърна за хората от селото в място за общуване и духовен релакс. Провеждат се литературни срещи, представят се книги, организират се чествания на годишнини по обесването и рождението на Васил Левски, срещи свързани с годишнини на бележити творци, място, което се посещава от туристи, почиващи в Павел баня.

Опакованата с маска 2020 година не успя да разгърне всичко, което може и предлага като дейност, Джананова къща-музей. Но пък със съдействието на Кмета на Габарево и благодарение на помощта на общински съветник от селото

През 2021 година Читалищното настоятелство при НЧ „Обнова-1869” ще се стреми да поддържа различните дейностите свързани с Джананова къща:

**3.1.**отбелязване на годишнини;

**3.2.**чествания;

**3.3.**гостуване на самодейни театрални групи;

**3.4.**организиране на музикално-поетични рецитали на поети от цялата

страна;

**3.5.**поддържане на провеждащите се традиционни конкурси: „Децата

на Габарево” и литературна награда „Стефан Фурнаджиев”;

**3.6.**гостуване на пленери;

***III.Материално-техническа база.***

Читалищното настоятелство при НЧ „Обнова-1869” насочва ***всичките си усилия*** по ремонтирането, поддръжката и подобряването на материално-техническата база на читалището.

***Сградата има спешна необходимост от ремонти дейности и рехабилитация!!!!!***

***Въпреки някои частични осъществени ремонти сградният фонд продължава да има нужди!!!***

1. **Остава спешен ремонта на покривното пространство /със съдействието на**

**Кмета на Габарево през 2020 се закрепи една минимална част/.**

**Ако спешно не се вземат по-мащабни мерки покривът може да рухне!!!**

 **2.Продължаване на поетапната смяна на дограмата в библиотеката.**

 **3.Пълна подмяна на електрическата и ВиК инсталации, които са в окаяно състояние.**

 **4.Изграждане на нов санитарен възел /вече има подготовка и по този проблем/.**

 **5.Ремонтни дейности в Джананова къща-музей:**

 **5.1.възстановяване на чемшировата градинка зад дворната чешма;**

 **5.2.импрегниране на дървената част на тавана в къщата;**

 **5.3.боядисване;**

***IV.Участия в проекти и програми.***

 Читалищното настоятелство при НЧ „Обнова-1869” търси всевъзможни варианти за участие в различни проекти.

 ***Тотка Бичева***

*Секретар на НЧ „Обнова – 1869”*